कर्मचारी संघ की महिला विंग ने किया प्रदर्शन
जोधपुर | राजस्थानशिक्षक पंचायती राज कर्मचारी संघ की प्रदेश महिला संयोजक बेबीनंदा के प्रदेशव्यापी आह्वान पर मंगलवार को संघ की महिला विंग ने कलेक्ट्रेट पर प्रदर्शन किया। विंग की जिला संयोजक सुशीला गौड़ ने बताया कि संघ ने जिला कलेक्टर के माध्यम से मुख्यमंत्री को भेजे ज्ञापन में राज्य की महिला कर्मचारियों को केंद्र के समान चाइल्ड केयर लीव सीसीएल की सुविधा देने, सेवा अवधि के आधार पर स्थानांतरण में वरीयता देने की मांग की। इसी मांग को लेकर महिला कर्मचारियों ने प्रदर्शन किया। इस दौरान प्रेमी चौधरी, सूखी बिदौया, ममता परिहार, जमना वर्मा, रंजना चौहान, नवीना शर्मा, जयश्री, आशा बोहरा, सुशीला भाटी, बसंती रांकावत सहित अन्य भी मौजूद थीं।
hin_Deva hin_Deva